Reet Mändmets
Reet Mändmets (aastani 1967 Krossmann; 23. mai 1941 Tallinn – 23. detsember 1990 Tallinn) oli eesti näitleja. Ta lõpetas 1959. aastal Keila Keskkooli ja 1964. aastal Eesti Draamateatri õppestuudio. Töötas aastatel 1964–1976 Draamateatris näitlejana, hiljem metoodikuna Tartu Riikliku Ülikooli klubis, Tartu väikelastekodus ja Keila lasteaias. Eesti Teatriliidu liige (1964). Tema isa oli kaubandustöötaja, ema õmbleja.